钦定古今图书集成/明伦汇编/氏族典/第231卷 > 杨瑄
## 钦定古今图书集成/明伦汇编/氏族典/第231卷 > 杨瑄

按《明外史杨瑄传》：“瑄字廷献，丰城人。景泰五年进士，
授御史。刚直尚气节。天顺初，畿内民诉曹吉祥、石亨
夺其田，瑄以闻，并列二人怙宠专权状。吉祥请罪之，
不许。未几，亨西征还，适彗星见十三道，御史张鹏等
将劾亨、吉祥诸违法事，给事中王铉泄于亨，亨乃先
与吉祥泣诉于帝。明日疏入，帝大怒，遂收鹏及瑄下”
狱，遣戍铁岭。半道赦还，复谪戍南丹。宪宗即位，并还
故官。瑄寻迁浙江副使，进按察使，卒。